# Studiespørgsmål kapitel 8

1. Tænk på en gang du har været syg.
	1. Hvordan blev du først opmærksom på ubehag eller tegn på forandring? Hvad følte du? Hvad tænkte du? Hvordan reagerede du?
	2. Hvordan svarede din proces overens med de fem komponenter i teorien om almen sygdomsopfattelse?

Studiegruppe: Del jeres fortællinger og identificer fællestræk og forskelle.

1. Forestil dig at du er på vej igennem et konkret alvorligt sygdomsforløb og sæt fokus på din rehabilitering.
	1. Hvad vil være vigtigt for dig?
	2. Hvilke handlekompetencer vil du gøre brug af, og hvad vil du have behov for at lære?
	3. Hvem vil du gerne have følgeskab af og støtte fra i din rehabilitering?

Studiegruppe: Del jeres forestillinger og identificer fællestræk og forskelle.

1. Forklar med egne ord hvad begrebet ’autonomi’ betyder.
	1. Hvad vil det sige at respektere borgerne autonomi når deres rehabilitering skal tilrettelægges?
	2. Hvordan afspejles respekten borgernes autonomi sig i de øvrige kapitler i denne bog?

Studiegruppe: Del jeres forklaringer og synspunkter.

1. Vælg en kategori af borgere du har kendskab til og som du vil anvende i din besvarelse af følgende spørgsmål:
	1. Kig på de fire varianter af borgerinvolvering i rehabilitering i tabel 8.1. Giv et eksempel inden for hver variant på, hvordan borgerne kan involveres.
	2. Skitser en typisk rehabiliteringsproces for borgerne i den valgte kategori.
	3. Hvor i forløbet er der beslutningsanledninger?
	4. Hvilke valgmuligheder er der?
	5. Hvilken beslutningsstøtte bør borgerne tilbydes?
	6. Hvilke beslutningsstøtteredskaber kan evt. være nyttige for borgerne?

Studiegruppe: Vælg i fællesskab en kategori af borgere og besvar spørgsmålene sammen.

1. Kig på de fem karakteristika ved fremtidens sundhedsvæsen i boksen side 116.
	1. Er de fem karakteristika attraktive?
	2. Hvor i det danske sundhedsvæsen ser du tegn på realisering?
	3. Hvor ser du de største barrierer for realisering og hvordan kan de overvindes?

Studiegruppe: Del jeres synspunkter ift. punkt a, b og c. Hvad er især vigtigt og hvilke nye tiltag er påtrængende, hvis fremtidsscenariet skal realiseres?

1. Giv fem forslag til hvordan fagpersoner kan involvere borgere i at udvikle fremtidens rehabiliteringstilbud.

Studiegruppe: Del jeres forslag og prioriter de tre bedste.